काठमाडौं– सडक सञ्जाल विस्तारसँगै देशभर पक्की पुलको माग पनि बढ्न थालेको छ । विभिन्न क्षेत्रमा सडक चौडा पारिए पनि पुल पुरानै रहेको र नयाँ ठाउँमा समेत निर्माणको माग देखिएको हो ।
सडक विभागका अनुसार अहिले देशभर ४ हजार पक्की पुलको माग छ । विभागअन्तर्गत पुल महाशाखामा पुरानो स्तरोन्नतीभन्दा नयाँ पुल निर्माणको मागको चाङ छ । तर, महाशाखाले भने दुई वर्षदेखि नयाँ पुलको सर्भे तथा डिजाइनको काम रोकेको छ ।
पुराना र निर्माणाधीन पुलको काम पूरा भएपछिमात्र नयाँ सुरु गर्ने रणनीतिअनुसार महाशाखाले सर्भे रोकेको जनाएको छ । पुराना सयौं पुल अलपत्र रहेकाले पनि यो पूरा गर्नु पहिलो प्राथमिकतामा रहेको महाशाखाका इन्जिनियर बिमल बस्नेतले बताए ।
महाशाखाका अनुसार अहिले देशभर स्थानीय सडकमा ९ सय ११ पुल निर्माणाधीन छन् । यस्तै, २ सय ५३ रणनीतिक पुल निर्माणाधीन छन् । गत आर्थिक वर्षमा ३८ रणनीतिक पुल निर्माण भएको बस्नेतले बताए । सोही अवधिमा स्थानीयस्तरमा ८८ पुल निर्माण भएका थिए ।
काठमाडौं- राष्ट्रिय पुनर्निर्माण प्राधिकरणले ४ एकीकृत बस्ती निर्माण गर्ने प्रारम्भिक योजना स्वीकृत गरेको छ । प्राधिकरण कार्यसमितिको अाइतबार बसेकाे बैठकले याेजना स्वीकृत गरेकाे हाे ।
ओखलढुङ्गाकाे मलेखु गाउँपालिका-३, फुयाल गाउँ र सिन्धुपाल्चोककाे चौतारा साँगाचोकगढी नगरपालिका-१४, झ्याडीटोलमा नमूना बस्ती निर्माण गरिने भएकाे छ । अाेखलढुङ्गामा फुयाल गाउँ एकीकृत नमूना बस्ती र सिन्धुपाल्चाेकमा झ्याडीटोल एकिकृत माझी बस्ती निर्माण गर्ने प्राधिकरणकाे याेजना छ ।
फुयालगाउँमा १२ र झ्याडीटोल ५६ घरधुरीकाे एकिकृत बस्ती निर्माण गर्ने याेजना रहेकाे प्राधिकरणले जनाएकाे छ ।
यस्तै, सिन्धुपाल्चोककाे मेलम्ची नगरपालिका- १२ काे गिरान्चौरमा सामुदायिक पुनर्निर्माण पर्यटन प्रवर्द्धन परियोजना र काठमाडौंकाे शंखरापुर नगरपालिका-७ काे पुखुलाछिमा सिर्जनशील एकीकृत बस्ती निर्माण गर्ने प्रारम्भिक योजना पनि बैठकले स्वीकृत गरेको छ । गिरान्चौरमा १ सय ३५ र सिर्जनशिल एकीकृत बस्तीमा १६ घर निर्माण हुनेछन् ।
२०७२ काे विनासकारी भूकम्पबाट क्षतिग्रस्त ३ लाख बढी घरकाे पुननिर्माण पूरा भएकाे छ । प्राधिकरणकाे पछिल्लाे तथ्याङ्क अनुसार ३ लाख ५ हजार ८ सय ८३ निजी आवासको पुनर्निर्माण सम्पन्न भएकाे हाे । २ लाख ५१ हजार ५ सय २७ घर निर्माणाधीन रहेकाे प्राधिकरणले जनाएकाे छ । अन्य ७ लाख २६ हजार ९ सय १७ परिवारसँग निजी अावास निर्माण गर्ने सम्झाैता भएकाे छ ।